Jyväskylän Kuljetusmessut siirtyvät vuodelle 2022 - Paviljonki
Jyväskylän Kuljetusmessut siirtyvät vuodelle 2022
Tapahtuma oli tarkoitus järjestää vuoden 2021 toukokuussa. Koronakriisi on kevään aikana kääntänyt taloustilanteen nopeaan taantumaan ja siirtänyt suurten tapahtumien aikatauluja niin Suomessa kuin ulkomaillakin. Vuoden aikalisällä voidaan varmistaa, että tapahtumasta saadaan laadukas ja mittava. Samalla näytteilleasettajina olevat yritykset saavat väljyyttä järjestelyaikatauluihinsa.
”Vuoden 2022 Kuljetusmessuista odotetaan aiempaakin näyttävämpää tapahtumaa, sillä edellisestä suuresta alan näyttelystä on ehtinyt tuolloin kulua jo kolme vuotta. Epävarmassa tilanteessa tapahtuman siirto vuodella eteenpäin on hyvä vaihtoehto, erityisesti kun päätös on voitu tehdä jo hyvissä ajoin ennen tapahtumaa. Lähdemme luottavaisesti suunnittelemaan ja toteuttamaan Kuljetus 2022 -messuja yhteistyössä toimialan kanssa”, kertoo Jyväskylän Messujen myyntipäällikkö Hannu Mennala. Näytteilleasettajien jo tekemät sopimukset päivitetään uuteen ajankohtaan automaattisesti ja uusia sopimuksia tehdään koko ajan.
Kuljetusmessujen omille sivuille